
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1225 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκτίμηση των περιβαλλοντικών επιπτώσεων ορισμένων 
σχεδίων και προγραμμάτων, σε συμμόρφωση με τις 
διατάξεις της οδηγίας 2001/42//ΕΚ «σχετικά με την 
εκτίμηση των περιβαλλοντικών επιπτώσεων ορισμέ¬ 
νων σχεδίων και προγραμμάτων» του Ευρωπαϊκού 
Κοινοβουλίου και του Συμβουλίου της 27ης Ιουνίου 


2001. 1 

Χορήγηση άδειας άσκησης επαγγέλματος Κοινωνικού 
Λειτουργού στη Ζιούτου - Γυφτάκη Ευαγγελία του 
Γ εωργίου. 2 


ΑΠΟΦΑΣΕΙ Σ 

Αριθμ. ΥΠΕΧΩΔΕ/ΕΥΠΕ/οικ. 107017 (1) 


Εκτίμηση των περιβαλλοντικών επιπτώσεων ορισμένων 
σχεδίων και προγραμμάτων, σε συμμόρφωση με τις δι¬ 
ατάξεις της οδηγίας 2001/42//ΕΚ «σχετικά με την εκτί¬ 
μηση των περιβαλλοντικών επιπτώσεων ορισμένων σχε¬ 
δίων και προγραμμάτων» του Ευρωπαϊκού Κοινοβουλίου 
και του Συμβουλίου της 27ης Ιουνίου 2001. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
«Κύρωση Συνθήκης για την Ευρωπαϊκή Ένωση ...» (ΦΕΚ Α' 
136) και τις διατάξεις του άρθρου 2 (παρ. 1 ζ) του ν. 1338/1983 
«Εφαρμογή του Κοινοτικού Δικαίου» (ΦΕΚ Α' 34), όπως τρο¬ 
ποποιήθηκε με το άρθρο 6 του ν. 1440/1984 «Συμμετοχή της 
Ελλάδας στο κεφάλαιο, στα αποθεματικά και στις προβλέ¬ 
ψεις της Ευρ. Τράπεζας Επενδύσεων κ.λ.π.» (ΦΕΚ Α' 70) και 
του άρθρου 65 του ν. 1892/1990 (ΦΕΚ Α' 101). 

2. Τις διατάξεις του ν. 1650/1986 «για την προστασία του 
περιβάλλοντος» (ΦΕΚ Α' 160/1986), όπως έχει τροποποιηθεί 
με τις διατάξεις του ν. 3010/2002 (ΦΕΚ Α' 91). 

3. Τις διατάξεις των άρθρων 23 (παρ. 1) και 24 του ν. 
1558/1985 «Κυβέρνηση και Κυβερνητικά όργανα» (ΦΕΚ Α' 137) 
και των άρθρων 9 και 13 του π.δ/τος 473/1985 «Καθορισμός 
και ανακατανομή των αρμοδιοτήτων των Υπουργείων» (ΦΕΚ 
Α' 157). 

4. Τις διατάξεις του ν. 2540/1997 «Κύρωση της Σύμβασης 

για την εκτίμηση των περιβαλλοντικών επιπτώσεων σε 
διασυνοριακά πλαίσια» (ΦΕΚ Α' 249). 

5. Τις διατάξεις του ν. 3028/2002 «Για την προστασία των 
αρχαιοτήτων και εν γένει της πολιτιστικής κληρονομιάς» 
(ΦΕΚ Α' 153). 

6. Την υπ’ αριθμ. 2001/42/ΕΚ οδηγία του Ευρωπαϊκού Κοι¬ 
νοβουλίου και του Συμβουλίου της 27ης Ιουνίου 2001 των 
Ευρωπαϊκών Κοινοτήτων (ΕΕΕ 197/30/21.7.2001). 

7. Τις διατάξεις της υπ’ αριθμ. ΗΠ 15393/2332/2002 κοινής 
υπουργικής απόφασης με θέμα «Κατάταξη δημοσίων και 
ιδιωτικών έργων και δραστηριοτήτων σε κατηγορίες σύμ¬ 
φωνα με το άρ. 3 του ν. 1650/1986, όπως αντικαταστάθηκε 
από το αρ. 1 του ν. 3010/2002 ...» (ΦΕΚ Β' 1022). 

8. Τις διατάξεις της υπ’ αριθμ. 11014/703/Φ104/14.03.2003 
κοινής υπουργικής απόφασης με θέμα «Διαδικασία Προ¬ 
καταρκτικής Περιβαλλοντικής Εκτίμησης και Αξιολόγησης 
(Π.Π.Ε.Α.) καιΈγκρισης Περιβαλλοντικών Όρων (Ε.Π.Ο.) σύμ¬ 
φωνα με το άρ. 4 του ν. 1650/1986, όπως αντικαταστάθηκε 
από το άρ. 2 του ν. 3010/2002 ...» (ΦΕΚ Β' 332). 

9. Τις διατάξεις της υπ’ αριθμ. 33318/3028/1998 κοινής 
υπουργικής απόφασης «Καθορισμός μέτρων και διαδικα¬ 
σιών για τη διατήρηση των φυσικών οικοτόπων (ενδιαι¬ 
τημάτων) καθώς και της άγριας πανίδας και χλωρίδας» 
(ΦΕΚ Β' 1289). 

10. Τις διατάξεις των άρθρων 6 και 7 της οδηγίας 92/43/ 
ΕΟΚ του Συμβουλίου της 21ης Μαΐου 1992 «Για τη διατήρηση 
των φυσικών οικοτόπων καθώς και της άγριας πανίδας και 
χλωρίδας» (ΕΕΙ 206/7/22.7.1992). 

11. Τις διατάξεις της υπ’ αριθμ. 11764/653/2006 κοινής 
υπουργικής απόφασης «Πρόσβαση του κοινού στις δημόσιες 
αρχές για παροχή πληροφοριών σχετικά με το περιβάλλον 

σε συμμόρφωση με τις διατάξεις της οδηγίας 2003/4/ΕΚ. 

κ.λπ.» (ΦΕΚ Β' 327). 

12. Την υπ’ αριθμ. ΔΙΔΚ/Φ.1/2/6139/2004 κοινή απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης και 
Αποκέντρωσης» (ΦΕΚ Β' 527). 

13. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

14. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού το ύψος της οποίας δεν μπορεί να καθορισθεί και θα 
καλυφθεί από τις Δημόσιες Επενδύσεις είτε αμιγώς από 
εθνικούς πόρους είτε μέσω των συγχρηματοδοτούμενων 
με την Ευρωπαϊκή Ένωση Προγραμμάτων στο πλαίσιο των 
πιστώσεων που διατίθενται για τις δράσεις και ενέργειες 

αυτές, από τα αντίστοιχα επιχειρησιακά προγράμματα, 
αποφασίζουμε: 

Άρθρο 1 
Σκοπός 

Με την παρούσα απόφαση αποσκοπείται η συμμόρφωση 
με τις διατάξεις της οδηγίας 2001/42/ΕΚ του Ευρωπαϊκού 
Κοινοβουλίου και του Συμβουλίου της 27ης Ιουνίου 2001 
των Ευρωπαϊκών Κοινοτήτων «σχετικά με την εκτίμηση των 
περιβαλλοντικών επιπτώσεων ορισμένων σχεδίων και προ¬ 
γραμμάτων», που έχει δημοσιευθεί στην Επίσημη Εφημερίδα 
των Ευρωπαϊκών Κοινοτήτων (ΕΕ1_ 197/30/21.7.2001), ώστε, 
στο πλαίσιο μιας ισόρροπης ανάπτυξης, να ενσωματώνεται 
η περιβαλλοντική διάσταση πριν την υιοθέτηση σχεδίων 
και προγραμμάτων, με την θέσπιση των αναγκαίων μέτρων, 
όρων και διαδικασιών για την αξιολόγηση και εκτίμηση των 
επιπτώσεων που ενδέχεται να έχουν στο περιβάλλον και 
να προωθείται έτσι η αειφόρος ανάπτυξη και μία υψηλού 
επιπέδου προστασία του περιβάλλοντος. 

Άρθρο 2 
Ορισμοί 

Για τους σκοπούς της παρούσας απόφασης νοούνται ως: 

α) «σχέδια και προγράμματα»: τα σχέδια και προγράμ¬ 
ματα, συμπεριλαμβανομένων εκείνων που συγχρηματο- 
δοτούνται από την Ευρωπαϊκή Κοινότητα, καθώς και οι 
τροποποιήσεις τους: 

- που εκπονούνται ή/και εγκρίνονται από δημόσια αρχή 
σε εθνικό, περιφερειακό ή τοπικό επίπεδο ή που εκπο¬ 
νούνται από μια δημόσια αρχή προκειμένου να εγκριθούν, 
μέσω νομοθετικής διαδικασίας, από το Κοινοβούλιο ή την 
Κυβέρνηση, και 

- που απαιτούνται βάσει νομοθετικών ή κανονιστικών 
διατάξεων και ειδικότερα Νόμων, Π.Υ.Σ., Π.Δ., Υ.Α. και απο¬ 
φάσεων των Γ ενικών Γ ραμματέων Περιφερειών καθώς και 
Πράξεων που εκδίδουν τα αρμόδια προς τούτο όργανα 
ΝΠΔΔ ή ΝΠΙΔ, συμπεριλαμβανομένων των Οργανισμών 
Τοπικής Αυτοδιοίκησης. 

β) «στρατηγική περιβαλλοντική εκτίμηση (Σ.Π.Ε.)»: η δι¬ 
αδικασία εκτίμησης των περιβαλλοντικών επιπτώσεων 
σχεδίου ή προγράμματος η οποία περιλαμβάνει την εκπό¬ 
νηση στρατηγικής μελέτης περιβαλλοντικών επιπτώσεων 
(Σ.Μ.Π.Ε.), τη διεξαγωγή διαβουλεύσεων, τη συνεκτίμηση της 
Σ.Μ.Π.Ε. και των αποτελεσμάτων των διαβουλεύσεων κατά 
τη λήψη απόφασης καθώς και την ενημέρωση σχετικά με 
την απόφαση αυτή. 

γ) «στρατηγική μελέτη περιβαλλοντικών επιπτώσεων 
(Σ.Μ.Π.Ε.)»: τα έγγραφα σχετικά με το σχέδιο ή πρόγραμ¬ 
μα, τα οποία περιέχουν τις πληροφορίες που απαιτούνται 
βάσει του άρθρου 6 και του Παραρτήματος III του άρθρου 
11 της παρούσας απόφασης, 

δ) «κοινό»: ένα ή περισσότερα φυσικά ή νομικά πρόσωπα 
καθώς και, σύμφωνα με τις κείμενες διατάξεις ή πρακτικές, οι 
ενώσεις, οι οργανώσεις ή οι ομάδες εκπροσώπησής τους. 

ε) «ενδιαφερόμενο κοινό»: το κοινό που θίγεται ή ενδέχε¬ 
ται να θίγει ή του οποίου διακυβεύονται συμφέροντα από 
τις διαδικασίες λήψης αποφάσεων για την εφαρμογή του 
σχεδίου ή προγράμματος, συμπεριλαμβανομένων των μη 
κυβερνητικών οργανώσεων εφόσον προάγουν την προστα¬ 
σία του περιβάλλοντος. 

στ) «δημόσια αρχή»: α) η Κυβέρνηση και τα Κυβερνητικά 
όργανα, οι δημόσιες υπηρεσίες, οι Οργανισμοί Τοπικής Αυτο¬ 
διοίκησης και τα νομικά πρόσωπα δημοσίου δικαίου, β) οποιο- 
δήποτε φυσικό ή νομικό πρόσωπο με αρμοδιότητες δημόσιας 
αρχής, ή άσκησης δημόσιων διοικητικών καθηκόντων. 

ζ) «αρχή σχεδιασμού»: η δημόσια αρχή που προβαίνει 
στην εκπόνηση σχεδίου ή προγράμματος. 


η) «αρμόδια αρχή»: η αρμόδια Υπηρεσία Περιβάλλοντος 
του Υ.ΠΕ.ΧΩ.Δ.Ε. (ΕΥΠΕ/ΥΠΕΧΩΔΕ) ή η αρμόδια Υπηρεσία 
Περιβάλλοντος της οικείας Περιφέρειας όπως ειδικότερα 
προβλέπεται στο άρθρο 4 της παρούσας απόφασης. 

Άρθρο 3 

Πεδίο Εφαρμογής 

1. Η Στρατηγική Περιβαλλοντική Εκτίμηση (Σ.Π.Ε.) πραγμα¬ 
τοποιείται πριν από την έγκριση ενός σχεδίου ή προγράμ¬ 
ματος ή την έναρξη της σχετικής νομοθετικής διαδικασίας, 
με την επιφύλαξη της παραγράφου 2, για σχέδια ή προ¬ 
γράμματα εθνικού, περιφερειακού, νομαρχιακού ή τοπικού 
χαρακτήρα τα οποία ενδέχεται να έχουν σημαντικές επι¬ 
πτώσεις στο περιβάλλον και ειδικότερα: 

α) για τα σχέδια και προγράμματα που εκπονούνται για 
έναν ή περισσότερους από τους τομείς γεωργίας, δασο¬ 
πονίας, αλιείας, ενέργειας, βιομηχανίας, μεταφορών, δι¬ 
αχείρισης αποβλήτων, διαχείρισης υδάτινων πόρων, τη¬ 
λεπικοινωνιών, τουρισμού, πολεοδομικού ή χωροταξικού 
σχεδιασμού ή χρήσης γης και τα οποία καθορίζουν το 
πλαίσιο για μελλοντικές άδειες έργων και δραστηριοτήτων 
της πρώτης (Α) κατηγορίας (υποκατηγορίες 1 και 2) του Πα¬ 
ραρτήματος I (πίνακες 1-10) της υπ’ αριθμ. 15393/2332/2002 
κοινής υπουργικής απόφασης. 

Τα προαναφερόμενα σχέδια και προγράμματα περιλαμ¬ 
βάνονται στο Παράρτημα I του άρθρου 11. Το παράρτημα 
αυτό μπορεί να συμπληρώνεται με αποφάσεις του Υπουρ¬ 
γού ΠΕ.ΧΩ.Δ.Ε. μετά από εισήγηση της αρμόδιας υπηρεσίας 
περιβάλλοντος του Υ.ΠΕ.ΧΩ.Δ.Ε. (ΕΥΠΕ/Υ.ΠΕ.ΧΩ.Δ.Ε.), όταν 
περιέρχονται σε γνώση της σχέδια και προγράμματα τα 
οποία εμπίπτουν στις ανωτέρω διατάξεις. 

β) για όλα τα σχέδια και προγράμματα τα οποία στο 
σύνολό τους ή εν μέρει εφαρμόζονται σε περιοχές του 
εθνικού σκέλους του Ευρωπαϊκού Οικολογικού Δικτύου 
ΝσίυΓ3 2000 (Τόποι Κοινοτικής Σημασίας (Τ.Κ.Σ.) και Ζώνες 
Ειδικής Προστασίας (Ζ.Ε.Π.) και τα οποία ενδέχεται να τις 
επηρεάσουν σημαντικά. Εξαιρούνται τα σχέδια διαχείρι¬ 
σης και τα προγράμματα δράσης που συνδέονται άμεσα 
ή είναι απαραίτητα για τη διαχείριση και προστασία των 
περιοχών αυτών. 

Προκειμένου να κριθεί αν τα σχέδια και προγράμμα¬ 
τα που αναφέρονται στην ανωτέρω παράγραφο, και δεν 
αφορούν σχέδια και προγράμματα της παραγράφου (α), 
ενδέχεται να επηρεάσουν σημαντικά περιοχές του εθνικού 
σκέλους του Ευρωπαϊκού Οικολογικού Δικτύου ΝβΙυΓθ 2000 
(Τόποι Κοινοτικής Σημασίας (Τ.Κ.Σ.) και Ζώνες Ειδικής Προ¬ 
στασίας (Ζ.Ε.Π.)), και επομένως αν πρέπει να υποβληθούν 
σε διαδικασία Σ.Π.Ε., πρέπει να ακολουθηθεί η διαδικασία 
περιβαλλοντικού προελέγχου του άρθρου 5. 

2. Σε διαδικασία Σ.Π.Ε. υποβάλλονται επίσης τα σχέδια 
ή προγράμματα που αναφέρονται στο Παράρτημα II του 
άρθρου 11, μόνον όταν η κατά περίπτωση αρμόδια αρχή 
κρίνει με γνωμοδότησή της, σύμφωνα με τη διαδικασία 
περιβαλλοντικού προελέγχου του άρθρου 5, ότι ενδέχεται 
να έχουν σημαντικές επιπτώσεις στο περιβάλλον. 

3. Τα ακόλουθα σχέδια και προγράμματα δεν υπόκεινται 
στο πεδίο εφαρμογής της παρούσας απόφασης: 

- σχέδια και προγράμματα που εξυπηρετούν αποκλει¬ 
στικά σκοπούς εθνικής άμυνας ή καταστάσεων έκτακτης 
ανάγκης, 

- δημοσιονομικά σχέδια και προγράμματα ή σχέδια και 
προγράμματα που αφορούν τον προϋπολογισμό. 

4. Η παρούσα απόφαση δεν εφαρμόζεται σε σχέδια και 
προγράμματα συγχρηματοδοτούμενα κατά τις αντίστοιχες 
τρέχουσες περιόδους προγραμματισμού για τους κανονι¬ 
σμούς του Συμβουλίου (ΕΚ) αριθμ. 1260/1999 και (ΕΚ) αριθμ. 
1257/1999. 

Άρθρο 4 
Αρμόδια αρχή 

Αρμόδια αρχή για την εφαρμογή των διατάξεων της πα¬ 
ρούσας απόφασης ορίζεται: 

1) η αρμόδια Υπηρεσία Περιβάλλοντος του Υ.ΠΕ,ΧΩ.Δ.Ε. 
(ΕΥΠΕ/Υ.ΠΕ.ΧΩ.Δ.Ε.) για σχέδια και προγράμματα τα 
οποία: 

α) αναφέρονται σε Εθνικό, Δια-Περιφερειακό και Περι¬ 
φερειακό επίπεδο, 

β) εμπίπτουν γεωγραφικά στο σύνολό τους ή εν μέρει σε 
περιοχές του εθνικού σκέλους του Ευρωπαϊκού Οικολογι¬ 
κού Δικτύου ΝαΙυΓα 2000, 

γ) εγκρίνονται με νόμους, Π.Υ.Σ. ή υπουργικές αποφά¬ 
σεις, 

δ) αφορούν τροποποιήσεις των σχεδίων και προγραμ¬ 
μάτων που αναφέρονται στα εδάφια (α), (β) και (γ) της 
παρούσας παραγράφου. 

2) η αρμόδια υπηρεσία Περιβάλλοντος της οικείας Πε¬ 
ριφέρειας για σχέδια και προγράμματα τα οποία αναφέ- 
ρονται σε Δια-Νομαρχιακό, Νομαρχιακό ή τοπικό επίπεδο 
της ίδιας Περιφέρειας και δεν εμπίπτουν γεωγραφικά στο 
σύνολό τους ή εν μέρει σε περιοχές του εθνικού σκέλους 
του Ευρωπαϊκού Οικολογικού Δικτύου ΝαΙυΓ3 2000. 

Άρθρο 5 

Διαδικασία περιβαλλοντικού προελέγχου για την 
υποβολή σε Σ.Π.Ε. των σχεδίων και προγραμμάτων 
των παραγράφων 1β και 2 του άρθρου 3 

1. Κάθε σχέδιο ή πρόγραμμα από τα αναφερόμενα στις 
παραγράφους 1β και 2 του άρθρου 3, υποβάλλεται σε διαδι¬ 
κασία περιβαλλοντικού προελέγχου προκειμένου η αρμόδια 
αρχή που προβλέπεται στην παράγραφο 3 να κρίνει κατά 
τους ειδικότερους όρους του άρθρου αυτού, εάν το εν λόγω 
σχέδιο ή πρόγραμμα ενδέχεται να έχει σημαντικές επιπτώσεις 
στο περιβάλλον και πρέπει κατά συνέπεια να υποβληθεί σε 
ΣΠΕ. Για το σκοπό αυτό η αρχή σχεδιασμού υποβάλλει αίτηση 
στην αρμόδια αρχή, η οποία συνοδεύεται από φάκελο με τις 
πληροφορίες που περιλαμβάνονται στο Παράρτημα IV του 
άρθρου 11, σε οχτώ (8) τουλάχιστον αντίγραφα. 

2. Σε περίπτωση που ο φάκελος της παραγράφου 1 δεν 
είναι πλήρης, η αρμόδια αρχή, το αργότερο εντός είκοσι 
(20) ημερών από την υποβολή του, ενημερώνει εγγράφως 
την αρχή σχεδιασμού για τις απαιτούμενες πληροφορίες, 
στοιχεία και τεκμηριώσεις, με τα οποία πρέπει να συμπλη¬ 
ρωθεί ο φάκελος. 

3. Η αρμόδια αρχή αφού εξετάσει το φάκελο και διαπι¬ 
στώσει ότι είναι πλήρης, και πριν αξιολογήσει το περιε¬ 
χόμενό του, τον διαβιβάζει εντός είκοσι (20) ημερών από 
την υποβολή του (ή την υποβολή των απαραίτητων συ¬ 
μπληρωματικών στοιχείων εφόσον απαιτούνται), στις κατά 
περίπτωση δημόσιες αρχές που αναφέρονται παρακάτω, 
για να διατυπώσουν τη γνώμη τους και ειδικότερα: 

α) Σε περίπτωση που αρμόδια αρχή είναι η προβλεπό- 
μενη στην παράγραφο 1 του άρθρου 4, ο φάκελος διαβι¬ 
βάζεται: 

α.1) στα Υπουργεία Πολιτισμού, Αγροτικής Ανάπτυξης και 
Τροφίμων, Εμπορικής Ναυτιλίας κατά περίπτωση, 

α.2) στις αρμόδιες κατά περίπτωση Υπηρεσίες του ΥΠΕ- 
ΧΩΔΕ, 

α.3) στους Οργανισμούς Αθήνας ή Θεσσαλονίκης κατά 
περίπτωση ή στους Οργανισμούς του άρθρου 3 του Ν. 
2508/1997, εφόσον αυτοί έχουν συσταθεί. 

β) Σε περίπτωση που αρμόδια αρχή είναι η προβλεπόμενη 
στην παράγραφο 2 του άρθρου 4, ο φάκελος διαβιβάζεται 
στις αντίστοιχες με τις αρχές του εδαφίου α, αρμόδιες 
υπηρεσίες της οικείας Περιφέρειας και σε περίπτωση που 


δεν υφίστανται τέτοιες, στις αντίστοιχες κεντρικές ή Νο¬ 
μαρχιακές υπηρεσίες κατά την κρίση της αρμόδιας Περι¬ 
φερειακής Υπηρεσίας. 

γ) Η ως άνω αρμόδια αρχή της παραγράφου α ή β μπορεί 
σε εξαιρετικές περιπτώσεις και εάν το κρίνει απαραίτητο, 
να ζητά τη γνώμη και άλλων δημόσιων αρχών. 

4. Μέσα σε σαράντα (40) ημέρες από την παραλαβή του 
φακέλου οι δημόσιες αρχές που αναφέρονται στην παρά¬ 
γραφο 3 διαβιβάζουν τη γνώμη τους στην αρμόδια αρχή. 

5. Είναι δυνατόν κατά τη διαδικασία διαβούλευσης με 
τις κατά περίπτωση δημόσιες αρχές που αναφέρονται 
στην παράγραφο 3, η αρμόδια αρχή να ζητά από τη αρχή 
σχεδιασμού πρόσθετες πληροφορίες, στοιχεία και τεκ¬ 
μηριώσεις για την αξιολόγηση της σημαντικότητας των 
ενδεχόμενων επιπτώσεων του σχεδίου ή προγράμματος 
στο περιβάλλον. 

6. Η αρμόδια αρχή από την παραλαβή των γνωμοδοτήσε¬ 
ων από τις προαναφερόμενες δημόσιες αρχές ή άλλως από 
την παρέλευση της προθεσμίας των σαράντα (40) ημερών 
και ανεξάρτητα από το αν έχουν διαβιβασθεί ή όχι οι γνω¬ 
μοδοτήσεις αυτές, αξιολογεί εάν το προτεινόμενο σχέδιο 
ή πρόγραμμα ενδέχεται να έχει σημαντικές επιπτώσεις 
στο περιβάλλον και πρέπει κατά συνέπεια να υποβληθεί 
σε Σ.Π.Ε. και εντός δεκαπέντε (15) ημερών προβαίνει σε 
θετική γνωμοδότηση ή αρνητική απόφαση ως προς την 
υποχρέωση υποβολής σε διαδικασία Σ.Π.Ε. 

7. Η θετική γνωμοδότηση ή αρνητική απόφαση της αρ¬ 
μόδιας αρχής υπογράφεται από το Γ ενικό Διευθυντή Πε¬ 
ριβάλλοντος Υ.ΠΕ,ΧΩ.Δ.Ε. ή τον αρμόδιο Γ ενικό Διευθυντή 
της οικείας Περιφέρειας κατά περίπτωση. Η θετική γνω¬ 
μοδότηση ισχύει για περιορισμένο χρονικό διάστημα που 
καθορίζεται σ’ αυτήν. 

8. Η αρμόδια αρχή διαβιβάζει στην αρχή σχεδιασμού αντί¬ 
γραφο της θετικής γνωμοδότησης ή αρνητικής απόφασης 
συνοδευόμενο από σχετικό φάκελο. 

9. Η αρχή σχεδιασμού προβαίνει εντός δέκα (10) ημερών 
από την παραλαβή της, σε δημοσιοποίηση της θετικής 
γνωμοδότησης ή αρνητικής απόφασης της αρμόδιας αρχής 
για την ενημέρωση του κοινού και ειδικότερα: 

α) Για σχέδια και προγράμματα εθνικού επιπέδου, με 
δημοσίευση σχετικής ανακοίνωσης σε δύο (2) τουλάχιστον 
ημερήσιες εφημερίδες εθνικής εμβέλειας και ενδεχομένως 
ηλεκτρονικά, εφόσον υπάρχει αυτή η δυνατότητα. 

β) Για σχέδια και προγράμματα Δια-Περιφερειακού και 
Περιφερειακού επιπέδου με διαβίβαση αντιγράφου της 
θετικής γνωμοδότησης ή αρνητικής απόφασης στο(α) 
οικείο(α) Περιφερειακό(ά) Συμβούλιο(α) για να λάβει(ουν) 
γνώση και με δημοσίευση σχετικής ανακοίνωσης σε δύο 
(2) τουλάχιστον ημερήσιες εφημερίδες περιφερειακής ή 
εθνικής εμβέλειας. 

γ) Για σχέδια και προγράμματα Δια-Νομαρχιακού, Νομαρ¬ 
χιακού ή τοπικού επιπέδου με τη διαβίβαση αντιγράφου 
της θετικής γνωμοδότησης ή αρνητικής απόφασης στο(α) 
οικείο(α) Νομαρχιακό(ά) Συμβούλιο(α), για να λάβει γνώ¬ 
ση και με δημοσίευση σχετικής ανακοίνωσης στον τοπικό 
τύπο ή σε περίπτωση έλλειψής του σε μία εφημερίδα με 
ευρύτερη περιφερειακή ή εθνική εμβέλεια. 

Άρθρο 6 

Στρατηγική Μελέτη Περιβαλλοντικών Επιπτώσεων 
(Σ.Μ.Π.Ε.) 

1. Σε περίπτωση που απαιτείται Σ.Π.Ε., σύμφωνα με το 
άρθρο 3 (παρ.1 και 2), η αρχή σχεδιασμού εκπονεί Στρα¬ 
τηγική Μελέτη Περιβαλλοντικών Επιπτώσεων (Σ.Μ.Π.Ε.) για 
το προτεινόμενο σχέδιο ή πρόγραμμα, στην οποία εντο¬ 
πίζονται, περιγράφονται και αξιολογούνται οι ενδεχόμε¬ 
νες σημαντικές επιπτώσεις που θα έχει στο περιβάλλον η 

εφαρμογή του σχεδίου ή προγράμματος, καθώς και λογικές 
εναλλακτικές δυνατότητες, σε περιεκτική μορφή, λαμβα- 
νομένων υπόψη των στόχων και του γεωγραφικού πεδίου 
εφαρμογής του σχεδίου ή προγράμματος. Το περιεχόμενο 
της Σ.Μ.Π.Ε. περιγράφεται αναλυτικά στο παράρτημα III του 
άρθρου 11 της παρούσας απόφασης. 

2. Η Σ.Μ.Π.Ε. περιλαμβάνει τις πληροφορίες που ευλόγως 
μπορεί να απαιτούνται για την εκτίμηση των ενδεχόμενων 
σημαντικών επιπτώσεων που θα έχει στο περιβάλλον η εφαρ¬ 
μογή του σχεδίου ή προγράμματος, λαμβάνοντας υπόψη τις 
υφιστάμενες γνώσεις και μεθόδους εκτίμησης, το περιεχό¬ 
μενο και το επίπεδο λεπτομερειών του σχεδίου ή του προ¬ 
γράμματος, το στάδιο της διαδικασίας εκπόνησής του και το 
βαθμό στον οποίο οι περιβαλλοντικές επιπτώσεις δύνανται να 
αξιολογηθούν καλύτερα σε διαφορετικά επίπεδα σχεδιασμού 
ώστε να αποφεύγεται η επανάληψη εκτίμησής τους. 

3. Ως προς την έκταση και το βαθμό λεπτομέρειας των 
πληροφοριών που πρέπει να περιλαμβάνονται στην Σ.Μ.Π.Ε., 
η αρχή σχεδιασμού μπορεί, πριν ή κατά το στάδιο εκπόνησης 
της Σ.Μ.Π.Ε. να ζητήσει εγγράφως από την αρμόδια αρχή περαι¬ 
τέρω διευκρινίσεις. Η αρμόδια αρχή εφόσον το κρίνει σκόπιμο 
και πριν απαντήσει εγγράφως στην αρχή σχεδιασμού, ζητά τη 
γνώμη των κατά περίπτωση δημόσιων αρχών που αναφέρονται 
στην παράγραφο 3 του άρθρου 5 της παρούσας. 

4. Κάθε σχετική διαθέσιμη πληροφορία όσον αφορά τις 
επιπτώσεις των σχεδίων και προγραμμάτων στο περιβάλ¬ 
λον, η οποία προήλθε από κάποιο άλλο επίπεδο λήψης 
αποφάσεων ή από άλλες διατάξεις της εθνικής ή κοινοτικής 
νομοθεσίας, μπορεί να χρησιμοποιείται για την παροχή 
των πληροφοριών που περιέχονται στο Παράρτημα III του 
άρθρου 11 της παρούσας. 

5. Το Υ.ΠΕ.ΧΩ.Δ.Ε. λαμβάνει κάθε αναγκαίο μέτρο που θα 
διασφαλίζει ότι το περιεχόμενο των Σ.Μ.Π.Ε. είναι ποιοτικά 
επαρκές ώστε να ανταποκρίνονται στις απαιτήσεις της 
παρούσας απόφασης. Η αρμόδια Υπηρεσία του Υ.ΠΕ.ΧΩ.Δ.Ε. 
ανακοινώνει στην Επιτροπή Ε.Κ., τα τυχόν μέτρα που λαμ¬ 
βάνει όσον αφορά την ποιότητα αυτών των μελετών. 

Άρθρο 7 

Διαδικασία Στρατηγικής Περιβαλλοντικής Εκτίμησης 
(Σ.Π.Ε.) 

1. Τα σχέδια ή προγράμματα που αναφέρονται στις πα¬ 
ραγράφους 1 και 2 του άρθρου 3 και τα οποία ενδέχεται 
να έχουν σημαντικές επιπτώσεις στο περιβάλλον, υποβάλ¬ 
λονται σε διαδικασία Σ.Π.Ε. Η Σ.Π.Ε. αποτελεί προϋπόθεση 
για την έγκριση του εν λόγω σχεδίου ή προγράμματος 
ή για την έναρξη της σχετικής νομοθετικής διαδικασίας, 
σύμφωνα με τις κείμενες διατάξεις. 

2. Για τη διενέργεια Σ.Π.Ε. η αρχή σχεδιασμού υποβάλλει 
αίτηση στην αρμόδια αρχή, όπως αυτή ορίζεται στο άρ¬ 
θρο 4 της παρούσας, συνοδευόμενη από τον φάκελο της 
Σ.Μ.Π.Ε. σε δέκα (10) τουλάχιστον αντίτυπα. Το περιεχόμενο 
της Σ.Μ.Π.Ε., στην οποία περιλαμβάνεται και περιγραφή του 
προτεινόμενου σχεδίου ή προγράμματος, καθορίζεται στο 
Παράρτημα III του άρθρου 11 της παρούσας. 

Στον φάκελο της ΣΜΠΕ περιλαμβάνονται επίσης: 

α) η θετική γνωμοδότηση μαζί με αντίγραφο του θεωρη¬ 
μένου χάρτη με σχηματική απεικόνιση του σχεδίου ή προ¬ 
γράμματος, εφόσον το σχέδιο ή πρόγραμμα είχε υποβληθεί 
σε διαδικασία περιβαλλοντικού προελέγχου σύμφωνα με 
το άρθρο 5 της παρούσας, 

β) η απάντηση της αρμόδιας αρχής, εφόσον για το σχέ¬ 
διο ή πρόγραμμα υποβλήθηκε ερώτημα σύμφωνα με την 
παράγραφο 3 του άρθρου 6 της παρούσας. 

3. Σε περίπτωση που ο φάκελος της παραγράφου 2 δεν 
είναι πλήρης, η αρμόδια αρχή, το αργότερο εντός είκοσι 
(20) ημερών από την υποβολή του, ενημερώνει εγγράφως 


την αρχή σχεδιασμού για τις απαιτούμενες πληροφορίες, 
στοιχεία και τεκμηριώσεις με τα οποία πρέπει να συμπλη¬ 
ρωθεί ο φάκελος ή, εφόσον οι συμπληρώσεις είναι μείζονος 
σημασίας, τον επιστρέφει. 

4. Κατά τη διαδικασία της Σ.Π.Ε. του σχεδίου ή προγράμ¬ 
ματος πραγματοποιείται η διαδικασία διαβούλευσης με τις 
δημόσιες αρχές και με το ενδιαφερόμενο κοινό. Προς τούτο η 
αρμόδια αρχή εφόσον εξετάσει τον φάκελο και διαπιστώσει ότι 
είναι πλήρης, τον διαβιβάζει εντός είκοσι (20) ημερών από την 
υποβολή του (ή την υποβολή των απαραίτητων συμπληρωμα¬ 
τικών στοιχείων εφόσον απαιτούνται) α) στις κατά περίπτωση 
δημόσιες αρχές, που προβλέπονται παρακάτω για να εκφρά- 
σουν τη γνώμη τους και τις τυχόν παρατηρήσεις τους επί του 
περιεχομένου του και β) στην αρχή σχεδιασμού ώστε να προβεί 
αυτή στη δημοσιοποίησή του στο κοινό. Ειδικότερα: 

4.1 Διαδικασία διαβούλευσης με τις δημόσιες αρχές: 

α) Σε περίπτωση που αρμόδια αρχή είναι η προβλεπό- 
μενη στην παράγραφο 1 του άρθρου 4, αυτή διαβιβάζει 
το φάκελο: 

α.1) στα Υπουργεία Πολιτισμού, Αγροτικής Ανάπτυξης και 
Τροφίμων, Εμπορικής Ναυτιλίας κατά περίπτωση, 
α.2) στις αρμόδιες κατά περίπτωση Υπηρεσίες του Υ.ΠΕ. 
ΧΩ.Δ.Ε., 

α.3) στους Οργανισμούς Αθήνας ή Θεσσαλονίκης κατά 
περίπτωση, ή στους Οργανισμούς του άρθρου 3 του ν. 
2508/1997 εφόσον αυτοί έχουν συσταθεί, 
α.4) στο(α) οικείο(α) Περιφερειακό(ά) Συμβούλιο(α), το(α) 
οποίο(α) εκτός από τη διατύπωση σχετικής γνωμοδότησης, 
θέτει(ουν) και στη διάθεση του κοινού, όποτε του(ς) ζητούνται, 
τις πληροφορίες και τα στοιχεία του φακέλου Σ.Μ.Π.Ε. 
α.5) στο κατά τομέα αρμόδιο Υπουργείο, 
β) Σε περίπτωση που αρμόδια αρχή είναι η προβλεπό- 
μενη στην παράγραφο 2 του άρθρου 4, αυτή διαβιβάζει 
το φάκελο: 

βΐ) στις αντίστοιχες με τις αρχές του εδαφίου α αρμό¬ 
διες υπηρεσίες της οικείας Περιφέρειας και σε περίπτωση 
που δεν υφίστανται τέτοιες, στις αντίστοιχες κεντρικές 
ή Νομαρχιακές υπηρεσίες, κατά την κρίση της αρμόδιας 
Περιφερειακής Υπηρεσίας 

β2) στο(α) οικείο(α) Νομαρχιακό(ά) Συμβούλιο(α), το(α) 
οποίο(α) εκτός από τη διατύπωση σχετικής γνωμοδότησης, 
θέτει(ουν) και στη διάθεση του κοινού, όποτε του(ς) ζητούνται, 
τις πληροφορίες και τα στοιχεία του φακέλου Σ.Μ.Π.Ε. 

γ) Η ως άνω αρμόδια αρχή της παραγράφου 4.1.α ή 4.1.β 
μπορεί σε εξαιρετικές περιπτώσεις και εάν το κρίνει απα¬ 
ραίτητο, να ζητά τη γνώμη και άλλων δημόσιων αρχών. 

δ) Οι προαναφερόμενες δημόσιες αρχές και το(α) 
Περιφερειακό(ά) Συμβούλιο(α) ή Νομαρχιακό(ά) Συμβούλιο(α) 
κατά περίπτωση, διαβιβάζουν εγγράφως και ενδεχομένως 
ηλεκτρονικά, τη γνώμη και τις τυχόν παρατηρήσεις τους 
στην αρμόδια αρχή μέσα σε προθεσμία σαράντα πέντε (45) 
ημερών από την παραλαβή του φακέλου. 

4.2 Διαδικασία διαβούλευσης με το ενδιαφερόμενο κοινό: 
α) Η αρχή σχεδιασμού δημοσιοποιεί στο κοινό το φάκελο 

Σ.Μ.Π.Ε., ώστε να λάβει γνώση και δίνει στο ενδιαφερόμενο 
κοινό την ευκαιρία να διατυπώσει εγγράφως, και ενδεχο¬ 
μένως ηλεκτρονικά, τις απόψεις του εφόσον το επιθυμεί. 
Η δημοσιοποίηση, που πραγματοποιείται μέσα σε πέντε (5) 
ημέρες από την παραλαβή του φακέλου από την αρμόδια 
αρχή, γίνεται με δημοσίευση σχετικής ανακοίνωσης σε δύο 
τουλάχιστον ημερήσιες εφημερίδες 

1) εθνικής εμβέλειας για σχέδια και προγράμματα εθνικού 
ή δια-περιφερειακού επιπέδου, 

2) περιφερειακής εμβέλειας για σχέδια και προγράμματα 
περιφερειακού ή δια-νομαρχιακού επιπέδου, 

3) νομαρχιακής ή ευρύτερης χωρικής εμβέλειας για σχέ¬ 
δια και προγράμματα νομαρχιακού ή τοπικού επιπέδου. 

β) Η παραπάνω ανακοίνωση πρέπει να περιλαμβάνει: 

1) τον τίτλο του σχεδίου ή προγράμματος 

2) τη γνωστοποίηση ότι διαθέτουν τόσο η ίδια όσο 
και το(α) οικείο(α) Περιφερειακό(α) Συμβούλιο(α) ή το(α) 
οικείο(α) Νομαρχιακό(ά) Συμβούλιο(α) κατά περίπτωση, τις 
απαραίτητες πληροφορίες και στοιχεία του φακέλου προ- 
κειμένου να ενημερωθεί το κοινό και 

3) πρόσκληση προς το ενδιαφερόμενο κοινό να διατυπώ¬ 
σει εγγράφως, και ενδεχομένως ηλεκτρονικά, και σε κάθε 
περίπτωση επαρκώς τεκμηριωμένα τις απόψεις του προς 
την αρμόδια αρχή, μέσα σε προθεσμία τριάντα (30) ημερών 
από τη δημοσίευση της ανακοίνωσης αυτής. 

γ) Μέσα σε δέκα (10) ημέρες από τη δημοσιοποίηση του 
φακέλου η αρχή σχεδιασμού αποστέλλει στην αρμόδια 
αρχή τα αποκόμματα εφημερίδων που αποδεικνύουν τη 
διενέργεια της ανωτέρω δημοσιοποίησης. 

δ) Η αρχή σχεδιασμού μπορεί να χρησιμοποιεί επιπρο- 
σθέτως και επιλεκτικά οποιοδήποτε άλλο πρόσφορο μέσο 
όπως ηλεκτρονικά μέσα, δημόσιες ακροάσεις, συνεντεύξεις, 
ανοικτές συζητήσεις, διάλογο μέσω διαδικτύου, που κατά 
την κρίση της καθιστά ουσιαστική τη συμμετοχή του κοινού. 
Τα σχετικά συμπεράσματα ή αποτελέσματα αποστέλλονται 
στην αρμόδια αρχή μέσα σε προθεσμία σαράντα πέντε (45) 
ημερών από την παραλαβή του φακέλου. 

5. Η αρμόδια αρχή μπορεί κατά τη διαδικασία διαβού- 
λευσης, να ζητά από την αρχή σχεδιασμού πρόσθετες 
πληροφορίες, στοιχεία και τεκμηριώσεις για την καλύτε¬ 
ρη εκτίμηση των ενδεχόμενων επιπτώσεων του σχεδίου ή 
προγράμματος στο περιβάλλον. 

6. Σε περίπτωση που αρχή σχεδιασμού είναι το Υ.ΠΕ. 
ΧΩ.Δ.Ε., η ως άνω προβλεπόμενη διαδικασία διαβούλευσης 
με τις γνωμοδοτούσες αρχές και το ενδιαφερόμενο κοινό 
μπορεί να ενσωματωθεί σε υφιστάμενες διαδικασίες για 
την έγκριση σχεδίων και προγραμμάτων, σύμφωνα με τις 
κείμενες διατάξεις, εφόσον όμως καλύπτονται οι απαιτή¬ 
σεις της παρούσας απόφασης. 

7. Η αρμόδια αρχή εφόσον για το σχέδιο ή πρόγραμμα 
ακολουθήσει διασυνοριακές διαβουλεύσεις σύμφωνα με το 
άρθρο 8 της παρούσας, πριν την έγκριση ή μη της Σ.Μ.Π.Ε. 
του σχεδίου ή προγράμματος, αναμένει τα αποτελέσματα 
των διαβουλεύσεων αυτών. 

8. Η αρμόδια αρχή από την παραλαβή των ως άνω γνωμο¬ 
δοτήσεων των δημόσιων αρχών, του(ων) Περιφερειακού(ών) 
Συμβουλίου(ων) ή του(ων) Νομαρχιακού(ών) Συμβουλίου(ων) κατά 
περίπτωση και του ενδιαφερομένου κοινού, ή άλλως από την 
παρέλευση της προθεσμίας των σαράντα πέντε (45) ημερών και 
ανεξάρτητα από το αν έχουν διαβιβασθεί ή όχι οι γνωμοδοτήσεις 
αυτές, αξιολογεί τις ενδεχόμενες σημαντικές περιβαλλοντικές 
επιπτώσεις του σχεδίου ή προγράμματος, λαμβάνοντας υπόψη 
το φάκελο της Σ.Μ.Π.Ε, τα αποτελέσματα των διαβουλεύσεων 
με τις δημόσιες αρχές και το ενδιαφερόμενο κοινό και των 
διασυνοριακών διαβουλεύσεων του άρθρου 8 στην περίπτωση 
που απαιτούνται και προβαίνει μέσα σε είκοσι (20) ημέρες στην 
εκπόνηση σχεδίου απόφασης έγκρισης ή μη της Σ.Μ.Π.Ε. 

9. Η απόφαση αυτή για τα σχέδια και προγράμματα της 
παραγράφου 1 του άρθρου 4 υπογράφεται από τον Υπουρ¬ 
γό ΠΕ.ΧΩ.Δ.Ε. Συνυπογράφεται επίσης από τον αρμόδιο 
κατά τομέα Υπουργό, ο οποίος αποδέχεται την ενδεχόμενη 
τροποποίηση στο σχέδιο ή πρόγραμμα που πιθανόν να 
προκύψει κατά τη διαδικασία Σ.Π.Ε. και τις υποχρεώσεις που 
απορρέουν από την απόφαση περιβαλλοντικής έγκρισης 
του σχεδίου ή προγράμματος, καθώς και από τον Υπουργό 
Οικονομίας και Οικονομικών για σχέδια ή προγράμματα 
εθνικού ή περιφερειακού επιπέδου που περιλαμβάνουν 
έργα και δραστηριότητες η υλοποίηση των οποίων γίνε¬ 
ται στο σύνολό τους ή εν μέρει από κοινοτικούς πόρους. 
Για τα σχέδια και προγράμματα της παραγράφου 2 του 


άρθρου 4 την απόφαση έγκρισης της Σ.Μ.Π.Ε. υπογράφει 
ο Γ ενικός Γ ραμματέας της οικείας Περιφέρειας. 

10. Η απόφαση έγκρισης της Σ.Μ.Π.Ε. περιλαμβάνει πλη¬ 
ροφορίες και στοιχεία: 

α) σχετικά με τη διαβούλευση με τις δημόσιες αρχές και 
το ενδιαφερόμενο κοινό, σύμφωνα με τις παραγράφους 4.1 
και 4.2 του παρόντος άρθρου, 
β) σχετικά με τα αποτελέσματα των διασυνοριακών δι¬ 
αβουλεύσεων που ενδεχομένως διενεργήθηκαν, σύμφωνα 
με το άρθρο 8 της παρούσας, 
γ) για τις διαφοροποιήσεις που τυχόν επιβάλλονται στο 
σχέδιο ή πρόγραμμα από την ενσωμάτωση της περιβαλ¬ 
λοντικής διάστασης, 

δ) για τους όρους, περιορισμούς και κατευθύνσεις για την 
προστασία και διαχείριση του περιβάλλοντος που πρέπει να 
συνοδεύουν την έγκριση του σχεδίου ή προγράμματος, 
ε) για το προβλεπόμενο σύστημα παρακολούθησης των 
σημαντικών περιβαλλοντικών επιπτώσεων από την εφαρ¬ 
μογή του σχεδίου ή προγράμματος, 
στ) για το χρονικό διάστημα ισχύος της απόφασης. 

Η Σ.Μ.Π.Ε. αποτελεί αναπόσπαστο μέρος της εν λόγω 
απόφασης. 

11. Η απόφαση έγκρισης ή μη της Σ.Μ.Π.Ε. δημοσιοποιείται 
με αντίστοιχο τρόπο προς τα προβλεπόμενα στη παρά¬ 
γραφο 9 του άρθρου 5 της παρούσας απόφασης, για να 
ενημερωθεί το κοινό. 

12. Το σχέδιο ή πρόγραμμα, όπως τελικά θα εγκριθεί, 
πρέπει να είναι πλήρως εναρμονισμένο με την απόφαση 
έγκρισης της Σ.Μ.Π.Ε. Στην πράξη ή απόφαση έγκρισης του 
σχεδίου ή προγράμματος πρέπει να αναφέρεται ρητά η 
απόφαση έγκρισης της Σ.Μ.Π.Ε. 

Άρθρο 8 

Διασυνοριακές διαβουλεύσεις 

1. Σε περίπτωση που η αρμόδια Υπηρεσία Περιβάλλοντος 
του Υ.ΠΕ.ΧΩ.Δ.Ε. κρίνει ότι η εφαρμογή ενός σχεδίου ή 
προγράμματος ενδέχεται να έχει σημαντικές επιπτώσεις 
στο περιβάλλον άλλου Κράτους Μέλους της Ευρωπαϊκής 
Ένωσης ή όταν το ζητήσει ένα Κράτος Μέλος της Ε.Ε., που 
ενδέχεται να υποστεί σημαντικές επιπτώσεις στο περι¬ 
βάλλον του από την εφαρμογή ενός ελληνικού σχεδίου ή 
προγράμματος, η ως άνω αρμόδια υπηρεσία πριν προβεί 
στην έγκριση ή μη της υποβληθείσας Σ.Μ.Π.Ε.: 

α) διαβιβάζει στο ενδιαφερόμενο Κράτος Μέλος το ταχύ¬ 
τερο δυνατόν αντίγραφο του φακέλου της σχετικής Σ.Μ.Π.Ε. 
που θα περιλαμβάνει, εκτός των προβλεπόμενων στο Πα¬ 
ράρτημα III του άρθρου 11, επιπλέον και κάθε πληροφορία 
σχετικά με τις ενδεχόμενες διασυνοριακές περιβαλλοντικές 
επιπτώσεις από την εφαρμογή του σχεδίου ή προγράμμα¬ 
τος, καθώς και τις προτεινόμενες προτάσεις, κατευθύνσεις 
και μέτρα για την πρόληψη, τον περιορισμό ή την, κατά το 
δυνατόν, εξάλειψη των εν λόγω επιπτώσεων. 

β) καλεί το εν λόγω Κράτος Μέλος να συμμετάσχει στη 
διαδικασία Σ.Π.Ε. με την παροχή σχετικής γνωμοδότησης επί 
της Σ.Μ.Π.Ε. του σχεδίου ή προγράμματος μέσα σε εύλογη 
προθεσμία που τίθεται με το διαβιβαστικό έγγραφο. 

2. Αντίστοιχη δυνατότητα με την αναφερόμενη στην προ¬ 
ηγούμενη παράγραφο παρέχεται και στο Υπουργείο ΠΕ.ΧΩ. 
Δ.Ε. αναφορικά με την εφαρμογή ενός σχεδίου ή προγράμ¬ 
ματος σε άλλο Κράτος Μέλος της Ε.Ε. που ενδέχεται να 
έχει σημαντικές επιπτώσεις στο περιβάλλον της χώρας. 
Στην περίπτωση αυτή το Υ.ΠΕ.ΧΩ.Δ.Ε. κατ' εφαρμογή του 
άρθρου 7 της παρούσας απόφασης: 

α) Μεριμνά, ώστε οι πληροφορίες που αναφέρονται στην 
περιγραφή του σχεδίου ή προγράμματος και κάθε πληρο¬ 
φορία σχετικά με τις ενδεχόμενες διασυνοριακές περιβαλ¬ 
λοντικές επιπτώσεις, καθώς και πληροφορίες σχετικά με 

τα προβλεπόμενα μέτρα για τον περιορισμό ή εξάλειψη 
των εν λόγω επιπτώσεων, να τίθενται μέσα σε εύλογο 
χρονικό διάστημα στη διάθεση των δημοσίων αρχών της 
παραγράφου 4.1 ,α του άρθρου 7 και του κοινού. 

β) Να διασφαλίζει ότι οι κατά περίπτωση δημόσιες αρ¬ 
χές της παραγράφου 4.1.α του άρθρου 7, το(α) οικείο(α) 
Περιφερειακό(ά) Συμβούλιο(α) και το ενδιαφερόμενο κοινό 
μέσα σε εύλογη προθεσμία θα έχουν τη δυνατότητα να 
εκφράσουν τη γνώμη τους επί του περιεχομένου των πλη¬ 
ροφοριών που έχουν υποβληθεί στην αρμόδια Υπηρεσία 
Περιβάλλοντος του Υ.ΠΕ.ΧΩ.Δ.Ε. 

3. Η προαναφερόμενη στις παραγράφους 1 και 2 δημοσιο¬ 
ποίηση χρησιμεύει ως βάση των αναγκαίων, διαβουλεύσεων 
μεταξύ των ενδιαφερομένων Κρατών Μελών της Ε.Ε. Τα 
αποτελέσματα των διαβουλεύσεων αυτών, οι γνωμοδοτή¬ 
σεις και οι λοιπές πληροφορίες που έχουν συγκεντρωθεί 
κατ' εφαρμογή της παραγράφου 1 λαμβάνονται υπόψη κατά 
τη διαδικασία Σ.Π.Ε. του σχεδίου ή προγράμματος. 

4. Η απόφαση έγκρισης ή μη της Σ.Μ.Π.Ε. του σχεδίου ή 
προγράμματος της παραγράφου 1 του παρόντος άρθρου, 
διαβιβάζεται από το Υπουργείο ΠΕ.ΧΩ.Δ.Ε. για ενημέρωση 
και προς το ενδιαφερόμενο Κράτος Μέλος της Ε.Ε. 

5. Σε περίπτωση σχεδίου ή προγράμματος της παραγρά¬ 
φου 2 του παρόντος άρθρου, η σχετική απόφαση, όταν αυτή 
θα διαβιβαστεί για ενημέρωση στο Υπουργείο ΠΕ.ΧΩ.Δ.Ε., 
δημοσιοποιείται από αυτό, προκειμένου να ενημερωθεί το 
κοινό, ανάλογα με τα προβλεπόμενα στην παράγραφο 9 
του άρθρου 5 της παρούσας απόφασης. 

6. Οι λεπτομέρειες εφαρμογής του παρόντος άρθρου 
μπορούν να καθορίζονται από το Υ.ΠΕ.ΧΩ.Δ.Ε. και από το 
ενδιαφερόμενο Κράτος Μέλος. 

Άρθρο 9 

Παρακολούθηση των Επιπτώσεων 

1. Η αρχή σχεδιασμού, καθώς και κάθε υπηρεσία Περιβάλ¬ 
λοντος με αρμοδιότητα παρακολούθησης περιβαλλοντικών 
μέσων και παραμέτρων στον τομέα της, παρακολουθούν σε 
συνάρτηση με την απόφαση έγκρισης της Σ.Μ.Π.Ε. του σχεδί¬ 
ου ή προγράμματος, τις σημαντικές περιβαλλοντικές επιπτώ¬ 
σεις από την εφαρμογή του, προκειμένου, μεταξύ άλλων, να 
εντοπισθούν εγκαίρως απρόβλεπτες δυσμενείς επιπτώσεις 
και να ληφθούν τα κατάλληλα επανορθωτικά μέτρα. 

2. Όπου υπάρχουν υφιστάμενα μέτρα παρακολούθησης 
του περιβάλλοντος μπορούν ενδεχομένως να ενταχθούν 
στο σύστημα παρακολούθησης των σημαντικών περιβαλ¬ 
λοντικών επιπτώσεων από την εφαρμογή του σχεδίου ή 
προγράμματος με στόχο την αποφυγή διπλού ελέγχου. 

3. Η αρμόδια αρχή καθώς και οι αρμόδιες ελεγκτικές πε¬ 
ριβαλλοντικές αρχές σε κεντρικό, περιφερειακό και νομαρ¬ 
χιακό επίπεδο ελέγχουν την τήρηση των όρων, περιορισμών 
και κατευθύνσεων που τίθενται στην απόφαση έγκρισης της 
Σ.Μ.Π.Ε. του σχεδίου ή προγράμματος. 

Άρθρο 10 

Μεταβατικές και άλλες διατάξεις 

1. Η υποχρέωση που αναφέρεται στο άρθρο 7 εφαρμόζε¬ 
ται για τα σχέδια και προγράμματα των οποίων η πρώτη 
τυπική προπαρασκευαστική πράξη είναι μεταγενέστερη της 
21ης Ιουλίου 2004. Σχέδια και προγράμματα των οποίων η 
πρώτη τυπική προπαρασκευαστική πράξη είναι προγενέ¬ 
στερη της ημερομηνίας αυτής και τα οποία εγκρίνονται ή 
υποβάλλονται στη νομοθετική διαδικασία μετά την πάροδο 
περισσοτέρων από 24 μήνες από αυτήν, υπόκεινται στην 
υποχρέωση του άρθρου 7, εκτός εάν η αρμόδια Υπηρεσία 
της Γενικής Δ/νσης Περιβάλλοντος του Υ.ΠΕ.ΧΩ.Δ.Ε. απο¬ 
φασίσει σε κάθε μεμονωμένη περίπτωση ότι αυτό δεν είναι 
εφικτό και ενημερώσει το κοινό για την απόφασή της. 


2. Από την έναρξη ισχύος της παρούσας απόφασης η 
αρμόδια Υπηρεσία της Γ ενικής Δ/νης Περιβάλλοντος του 
Υ.ΠΕ.ΧΩ.Δ.Ε. ανακοινώνει στην Επιτροπή Ε.Κ, πληροφορίες 
γενικά για τους τύπους σχεδίων και προγραμμάτων τα 
οποία, σύμφωνα με το άρθρο 3, πρόκειται να υποβληθούν 
σε Σ.Π.Ε. σύμφωνα με την παρούσα απόφαση. Οι πληρο¬ 
φορίες αυτές ενημερώνονται σε τακτική βάση. 

3. Η υποβολή σε διαδικασία Σ.Π.Ε. ενός σχεδίου ή προ¬ 
γράμματος σύμφωνα με το άρθρο 7 της παρούσας από¬ 
φασης, δεν θίγει οποιεσδήποτε απαιτήσεις της με α.η.π. 
11014/703/Φ104/20.3.2003 κοινής υπουργικής απόφασης για 
την υποβολή σε διαδικασία Π.Π.Ε.Α. και Ε.Π.Ο. έργων και 
δραστηριοτήτων της με α.η.π. 15393/2332/5.8.2002 κοινής 
υπουργικής απόφασης που ενδεχομένως να προκόψουν από 
την εφαρμογή του σχεδίου ή προγράμματος. 

4. Με την εφαρμογή της παρούσας απόφασης ο πολεο- 
δομικός και χωροταξικός σχεδιασμός και Π.Ο.Τ.Α. που συ- 
μπεριλαμβάνονται στον Πίνακα 6 του Παραρτήματος I της 
με α.η.π. 15393/2332/5.8.2002 κοινής υπουργικής απόφασης, 
εφεξής δεν υπόκεινται σε διαδικασία Π.Π.Ε.Α. και Ε.Π.Ο. σύμ¬ 
φωνα με τις διατάξεις της με α.η.π. 11014/703/Φ104/20.3.2003 
κοινής υπουργικής απόφασης αλλά σε διαδικασία Σ.Π.Ε. 
σύμφωνα με την παρούσα απόφαση. 

5. Εντός τριών ετών από την έναρξη ισχύος της παρούσας 
απόφασης, το Υ.ΠΕ.ΧΩ.Δ.Ε. θα εκπονήσει έκθεση για την πο¬ 
ρεία εφαρμογής της. Η έκθεση αυτή δύναται να συνοδεύεται 
και από προτάσεις καλύτερης προσαρμογής με νεώτερα στοι¬ 
χεία που μπορούν να προκύψουν από την εφαρμογή της Οδη¬ 
γίας 2001/42/ΕΚ σε εθνικό και κοινοτικό επίπεδο, καθώς και 
σχετικές μελέτες που θα εκπονηθούν για το σκοπό αυτό. 

Άρθρο 11 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα Παραρτήματα I έως IV που ακο¬ 
λουθούν. 


ΠΑΡΑΡΤΗΜΑ I 

ΣΧΕΔΙΑ ΚΑΙ ΠΡΟΓΡΑΜΜΑΤΑ ΓΙΑ ΤΑ ΟΠΟΙΑ 
ΑΠΑΙΤΕΙΤΑΙ ΕΚΠΟΝΗΣΗ ΣΤΡΑΤΗΓΙΚΗΣ 
ΠΕΡΙΒΑΛΛΟΝΤΙΚΗΣ ΕΚΤΙΜΗΣΗΣ (Σ.Π.Ε.) 

• Επιχειρησιακά Προγράμματα του Κοινοτικού Πλαισίου 
Στήριξης και λοιπά σχέδια και προγράμματα που συγχρη- 
ματοδοτούνται από την Ευρωπαϊκή Ένωση, τα οποία αφο¬ 
ρούν τους τομείς της παραγράφου 1 του άρθρου 3. 

• Ειδικά Πλαίσια Χωροταξικού Σχεδιασμού και Αειφόρου 
Ανάπτυξης (όπως εκείνα για Α.Π.Ε., βιομηχανία, τουρισμό, 
ενέργεια, μεταφορές, οικιστικά δίκτυα). 

• Περιφερειακά Πλαίσια Χωροταξικού Σχεδιασμού και 
Αειφόρου Ανάπτυξης. 

• Ρυθμιστικά Σχέδια. 

• Γ ενικά Πολεοδομικά Σχέδια. 

• Σχέδια Χωρικής και Οικιστικής Οργάνωσης Ανοιχτών 
Πόλεων (Σ.Χ.Ο.Ο.Α.Π.). 

• Περιοχές Οργανωμένης Ανάπτυξης Παραγωγικών Δρα¬ 
στηριοτήτων (Π.Ο.Α.Π.Δ.). 

• Περιοχές Ειδικών Χωρικών Παρεμβάσεων (Π.Ε.Χ.Π.). 

• Σχέδια Ολοκληρωμένων Αστικών Παρεμβάσεων 
(Σ.Ο.Α.Π.). 

• Περιοχές Ειδικά Ρυθμιζόμενης Πολεοδόμησης 
(Π.Ε.Ρ.ΠΟ.). 

• Περιοχές Ολοκληρωμένης Τουριστικής Ανάπτυξης 
(Π.Ο.Τ.Α.). 

• Σχέδια Διαχείρισης Υδάτινων Συστημάτων. 

• Περιφερειακά Σχέδια Διαχείρισης Στερεών Αποβλήτων 
(ΠΕΣΔΑ). 

• Εθνικός Σχεδιασμός Διαχείρισης Επικινδύνων Αποβλή¬ 
των. 

• Σχέδια Εγγειοβελτιωτικών'Εργων και Αξιοποίησης Εδα- 
φούδατικών Πόρων. 

• Πρόγραμμα Ανάπτυξης Τουριστικών Λιμένων. 


ΠΑΡΑΡΤΗΜΑ II 

ΣΧΕΔΙΑ ΚΑΙ ΠΡΟΓΡΑΜΜΑΤΑ ΠΟΥ ΥΠΟΒΑΛΛΟΝΤΑΙ 
ΣΕ ΔΙΑΔΙΚΑΣΙΑ ΠΕΡΙΒΑΛΛΟΝΤΙΚΟΥ ΠΡΟΕΛΕΓΧΟΥ 

Όλα τα σχέδια και προγράμματα για τα οποία απαντώνται 
θετικά τουλάχιστον ένα από τα ακόλουθα ερωτήματα: 

• Το σχέδιο ή πρόγραμμα είναι Επιχειρησιακό Πρόγραμ¬ 
μα του Κοινοτικού Πλαισίου Στήριξης ή άλλο σχέδιο ή 
πρόγραμμα που συγχρηματοδοτείται από την Ευρωπαϊκή 
Ένωση, ανεξαρτήτως τομέα, και θέτει το πλαίσιο για μελ¬ 
λοντικές άδειες έργων και δραστηριοτήτων της 1ης και 
2ης Υποκατηγορίας των Πινάκων 1-10 του Παραρτήματος 
I της με α.η.π. 15393/2332/5.8.2002 κοινής υπουργικής από¬ 
φασης; 

• Το σχέδιο ή πρόγραμμα εμπίπτει στο πεδίο εφαρμογής 
της παραγράφου 1 του άρθρου 3 αλλά καθορίζει τη χρήση 
μικρής περιοχής σε τοπικό επίπεδο (π.χ. τοπικά ρυμοτομικά 
σχέδια); 

• Το σχέδιο ή πρόγραμμα αποτελεί ήσσονα τροποποίηση 
των αναφερομένων στο πεδίο εφαρμογής της παραγράφου 
1 του άρθρου 3 σχεδίων και προγραμμάτων; 

• Το σχέδιο ή πρόγραμμα καθορίζει το πλαίσιο για μελ¬ 
λοντικές άδειες έργων και δραστηριοτήτων της 1ης και 2ης 
Υποκατηγορίας των Πινάκων 1-10 του Παραρτήματος I της 
με α.η.π. 15393/2332/5.8.2002 κοινής υπουργικής απόφασης 
σε τομείς που δεν περιλαμβάνονται στο πεδίο εφαρμογής 
της παραγράφου 1 του άρθρου 3; 

• Το σχέδιο ή πρόγραμμα καθορίζει το πλαίσιο για μελ¬ 
λοντικές άδειες έργων και δραστηριοτήτων της 3ης & 4ης 
Υποκατηγορίας των Πινάκων 1-10 του Παραρτήματος I της 
με α.η.π. 15393/2332/5.8.2002 κοινής υπουργικής απόφασης 
σε τομείς που περιλαμβάνονται στο πεδίο εφαρμογής της 
παραγράφου 1 του άρθρου 3; 

ΠΑΡΑΡΤΗΜΑ III 
ΠΕΡΙΕΧΟΜΕΝΟ 

ΣΤΡΑΤΗΓΙΚΩΝ ΜΕΛΕΤΩΝ ΠΕΡΙΒΑΛΛΟΝΤΙΚΩΝ 
ΕΠΙΠΤΩΣΕΩΝ (Σ.Μ.Π.Ε.) 

Η Στρατηγική Μελέτη Περιβαλλοντικών Επιπτώσεων 
(Σ.Μ.Π.Ε.) περιλαμβάνει τουλάχιστον: 

Α. ΜΗ ΤΕΧΝΙΚΗ ΠΕΡΙΛΗΨΗ ΤΟΥ ΣΥΝΟΛΟΥ ΤΗΣ ΜΕΛΕ¬ 
ΤΗΣ 

Στο κεφάλαιο αυτό δίνεται μία μη τεχνική περίληψη του 
συνόλου της μελέτης. 

Β. ΓΕΝΙΚΑ ΣΤΟΙΧΕΙΑ 

Δίνονται στοιχεία της αρχής σχεδιασμού του σχεδίου ή 
προγράμματος καθώς και του μελετητή της Σ.Μ.Π.Ε. 

Γ. ΣΚΟΠΙΜΟΤΗΤΑ ΚΑΙ ΣΤΟΧΟΙ ΤΟΥ ΣΧΕΔΙΟΥ Ή ΠΡΟ¬ 
ΓΡΑΜΜΑΤΟΣ 

Αναλύονται η σκοπιμότητα και οι στόχοι του σχεδίου ή 
προγράμματος. 

Επίσης συμπεριλαμβάνονταί: 

α) οι διεθνείς ή κοινοτικοί ή εθνικοί στόχοι περιβαλλοντι¬ 
κής προστασίας που αφορούν στο σχέδιο ή πρόγραμμα, 

β) ο τρόπος με τον οποίο οι στόχοι αυτοί και τα περι¬ 
βαλλοντικά ζητήματα ελήφθησαν υπόψη κατά την προε¬ 
τοιμασία του, 

γ) η σχέση του με άλλα σχετικά σχέδια και προγράμ¬ 
ματα. 


Δ. ΠΕΡΙΓΡΑΦΗ ΤΟΥ ΣΧΕΔΙΟΥ Ή ΠΡΟΓΡΑΜΜΑΤΟΣ 
Στο κεφάλαιο αυτό γίνεται περιγραφή του σχεδίου ή 
προγράμματος με ιδιαίτερη αναφορά: 
α) στο γεωγραφικό πεδίο εφαρμογής του, 
β) στο περιεχόμενό του, 

γ) στα έργα και στις δραστηριότητες που ενδεχομένως 
να προκύψουν από την εφαρμογή του. 

Ε. ΕΝΑΛΛΑΚΤΙΚΕΣ ΔΥΝΑΤΟΤΗΤΕΣ 
Περιγράφονται οι εύλογες εναλλακτικές δυνατότητες, 
συμπεριλαμβανομένων 
α) της μηδενικής λύσης, 

β) των λόγων επιλογής των εναλλακτικών δυνατοτήτων 
που εξετάσθηκαν, 

γ) των περιβαλλοντικά τεκμηριωμένων λόγων επιλογής 
του προτεινόμενου σχεδίου ή προγράμματος έναντι των 
άλλων εναλλακτικών δυνατοτήτων. 

ΣΤ. ΠΕΡΙΓΡΑΦΗ ΤΗΣ ΥΦΙΣΤΑΜΕΝΗΣ ΚΑΤΑΣΤΑΣΗΣ ΤΟΥ 
ΠΕΡΙΒΑΛΛΟΝΤΟΣ 

Περιγράφεται η υφιστάμενη κατάσταση του περιβάλλο¬ 
ντος και δίνονται πληροφορίες για: 

α) τα σχετικά στοιχεία της τρέχουσας κατάστασης του 
περιβάλλοντος στην περιοχή μελέτης και η βάσει αυτής πι¬ 
θανή εξέλιξη εάν δεν εφαρμοσθεί το σχέδιο ή πρόγραμμα, 
β) τα περιβαλλοντικά χαρακτηριστικά των περιοχών που 
ενδέχεται να επηρεασθούν σημαντικά εντός της περιοχής 
μελέτης, 

γ) τα τυχόν υφιστάμενα περιβαλλοντικά προβλήματα των 
περιοχών της παραγράφου β' ανωτέρω, κυρίως εάν πρό¬ 
κειται για περιοχές ιδιαίτερης περιβαλλοντικής σημασίας, 
όπως εκείνες που περιλαμβάνονται στο εθνικό σκέλος του 
Ευρωπαϊκού Οικολογικού Δικτύου Να1ϋΓ3 2000. 

Σημειώνεται ότι ως περιοχή μελέτης ορίζεται μια ευρύτε¬ 
ρη περιοχή από εκείνη του γεωγραφικού πεδίου εφαρμογής 
του σχεδίου ή προγράμματος, στην οποία αναμένονται 
σημαντικές περιβαλλοντικές επιπτώσεις από την εφαρμογή 
του. Η περιοχή αυτή ορίζεται κάθε φορά από το μελετητή 
της Σ.Μ.Π.Ε. σε συνεργασία με τη αρχή σχεδιασμού του 
σχεδίου ή προγράμματος. 

Ζ. ΕΚΤΙΜΗΣΗ, ΑΞΙΟΛΟΓΗΣΗ ΚΑΙ ΑΝΤΙΜΕΤΩΠΙΣΗ ΤΩΝ 
ΕΠΙΠΤΩΣΕΩΝ ΣΤΟ ΠΕΡΙΒΑΛΛΟΝ ΤΟΥ ΣΧΕΔΙΟΥ Ή ΠΡΟ¬ 
ΓΡΑΜΜΑΤΟΣ 

Προσδιορίζονται, εκτιμώνται και αξιολογούνται οι ενδεχό¬ 
μενες σημαντικές επιπτώσεις στο περιβάλλον, και ειδικότερα 
οι πρωτογενείς και δευτερογενείς, σωρευτικές, συνεργιστι- 
κές, βραχύ-, μέσο-, μακροπρόθεσμες, μόνιμες και προσωρι¬ 
νές, θετικές και αρνητικές επιπτώσεις σε τομείς όπως: 

η βιοποικιλότητα, ο πληθυσμός, η ανθρώπινη υγεία, η πα¬ 
νίδα, η χλωρίδα, το έδαφος, τα ύδατα, ο αέρας, οι κλιματικοί 
παράγοντες, τα υλικά περιουσιακά στοιχεία, η πολιτιστική 
κληρονομιά συμπεριλαμβανομένης της αρχιτεκτονικής και 
αρχαιολογικής κληρονομιάς, το τοπίο και οι σχέσεις μεταξύ 
των ανωτέρω παραγόντων, 

Στο κεφάλαιο αυτό περιγράφεται ο τρόπος διενέργειας 
της εκτίμησης των επιπτώσεων στο περιβάλλον. 

Επίσης περιγράφονται: 

α) οι προτάσεις / κατευθύνσεις / μέτρα για την πρόληψη, τον 
περιορισμό και την, κατά το δυνατόν, αντιμετώπιση οποιωνδή- 
ποτε σημαντικών δυσμενών επιπτώσεων στο περιβάλλον, και 
β) το σύστημα παρακολούθησης των σημαντικών περι¬ 
βαλλοντικών επιπτώσεων από την εφαρμογή του σχεδίου 
ή προγράμματος (πΊοηίΙοπηρ). 

Η. ΣΤΟΙΧΕΙΑ ΚΑΝΟΝΙΣΤΙΚΗΣ ΠΡΑΞΗΣ 
Στο κεφάλαιο αυτό δίνονται στοιχεία της κανονιστικής 
πράξης περιβαλλοντικής έγκρισης του σχεδίου ή προγράμ¬ 
ματος και περιλαμβάνει: 

α) τις προτάσεις / κατευθύνσεις / μέτρα για την πρόληψη, 
τον περιορισμό και την, κατά το δυνατόν, αντιμετώπιση 

οποιωνδήποτε σημαντικών δυσμενών επιπτώσεων στο πε¬ 
ριβάλλον, 

β) το προβλεπόμενο σύστημα παρακολούθησης των ση¬ 
μαντικών περιβαλλοντικών επιπτώσεων από την εφαρμογή 
του σχεδίου ή προγράμματος (ιτιοηίΐοπηρ). 

Θ. ΔΥΣΚΟΛΙΕΣ ΠΟΥ ΑΝΕΚΥΨΑΝ ΚΑΤΑ ΤΗΝ ΕΚΠΟΝΗΣΗ 
ΤΗΣ ΣΜΠΕ 

Στο κεφάλαιο αυτό γίνεται μνεία των τυχόν δυσκολιών 
(όπως τεχνικά ελαττώματα ή έλλειψη τεχνογνωσίας ή έλ¬ 
λειψη στοιχείων ή πληροφοριών) που προέκυψαν κατά την 
εκπόνηση της μελέτης. 

I. ΒΑΣΙΚΕΣ ΜΕΛΕΤΕΣ ΚΑΙ ΕΡΕΥΝΕΣ 

Στο κεφάλαιο αυτό καταγράφονται οι απολύτως ανα¬ 
γκαίες πρόσθετες βασικές μελέτες και έρευνες, οι οποίες 
θα πρέπει να εκπονηθούν πριν την έγκριση των έργων και 
δραστηριοτήτων που προκύπτουν από την εφαρμογή του 
σχεδίου ή προγράμματος. 

Κ. ΠΑΡΑΡΤΗΜΑΤΑ 

α) Κείμενα τεκμηρίωσης. 

β) Χάρτες - Σχέδια κατάλληλης κλίμακας, κατά την κρί¬ 
ση του μελετητή, ανάλογα με την χωρική διάσταση του 
σχεδίου ή προγράμματος. 

Το σύνολο της μελέτης και των χαρτών - σχεδίων πα- 
ραδίδονται και σε ηλεκτρονική μορφή. 

ΠΑΡΑΡΤΗΜΑ IV 
ΠΕΡΙΕΧΟΜΕΝΟ ΦΑΚΕΛΟΥ 
ΔΙΑΔΙΚΑΣΙΑΣ ΠΕΡΙΒΑΛΛΟΝΤΙΚΟΥ ΠΡΟΕΛΕΓΧΟΥ 

Ο φάκελος που υποβάλλεται στα πλαίσια της διαδικασίας 
περιβαλλοντικού προελέγχου για την υποβολή σε διαδικα¬ 
σία Σ.Π.Ε. περιέχει τουλάχιστον: 

Α. ΓΕΝΙΚΑ ΣΤΟΙΧΕΙΑ 

Δίνονται στοιχεία της αρχής σχεδιασμού του σχεδίου ή 
προγράμματος. 

Β. ΠΕΡΙΓΡΑΦΗ ΤΟΥ ΣΧΕΔΙΟΥ Ή ΠΡΟΓΡΑΜΜΑΤΟΣ 

Περιγράφονται τα χαρακτηριστικά του σχεδίου ή προ¬ 
γράμματος με ιδιαίτερη αναφορά: 

• στο βαθμό στον οποίο το σχέδιο ή πρόγραμμα θέτει ένα 
πλαίσιο για έργα και άλλες δραστηριότητες είτε όσον αφορά 
στην θέση, στο χαρακτήρα, το μέγεθος και τις συνθήκες λει¬ 
τουργίας τους, είτε στη χρησιμοποίηση φυσικών πόρων, 

• στη σχέση του σχεδίου ή προγράμματος με την εφαρ¬ 
μογή της κοινοτικής και εθνικής νομοθεσίας για το περι¬ 
βάλλον (π.χ. σχέδια ή πρόγραμμα σχετικά με τη διαχείριση 
αποβλήτων ή την προστασία των υδάτων), 

• στο βαθμό στον οποίο το σχέδιο ή πρόγραμμα επηρεάζει 
άλλα σχέδια ή προγράμματα συμπεριλαμβανομένων εκείνων 
που ανήκουν στο ίδιο ιεραρχημένο σύνολο σχεδιασμού, 

• στη σημασία του σχεδίου ή προγράμματος για την 
ενσωμάτωση των περιβαλλοντικών ζητημάτων, κυρίως με 
σκοπό την προαγωγή της αειφόρου ανάπτυξης, 

• στα περιβαλλοντικά προβλήματα που συνδέονται με 
το σχέδιο ή πρόγραμμα. 

Γ. ΠΕΡΙΓΡΑΦΗ ΤΗΣ ΥΦΙΣΤΑΜΕΝΗΣ ΚΑΤΑΣΤΑΣΗΣ ΤΟΥ 
ΠΕΡΙΒΑΛΛΟΝΤΟΣ 

Περιγράφεται η υφιστάμενη κατάσταση του περιβάλ¬ 
λοντος, ιδίως τα περιβαλλοντικά χαρακτηριστικά της πε¬ 
ριοχής που ενδέχεται να επηρεασθεί από την υλοποίηση 
του σχεδίου ή προγράμματος, με ιδιαίτερη έμφαση στη 
σπουδαιότητα και στην ευαισθησία της περιοχής που εν¬ 
δέχεται να επηρεασθεί, λόγω: 

• ειδικών φυσικών χαρακτηριστικών ή πολιτιστικής κλη¬ 
ρονομιάς, 


• υπέρβασης περιβαλλοντικών ποιοτικών προτύπων ή 
οριακών τιμών, 

• εντατικής χρήσης γης. 

Δ. ΕΚΤΙΜΗΣΗ ΤΗΣ ΣΗΜΑΝΤΙΚΟΤΗΤΑΣ ΤΩΝ ΕΠΙΠΤΩΣΕΩΝ 
ΣΤΟ ΠΕΡΙΒΑΛΛΟΝ ΤΟΥ ΣΧΕΔΙΟΥ Ή ΠΡΟΓΡΑΜΜΑΤΟΣ 

Περιγράφονται τα χαρακτηριστικά των επιπτώσεων στο 
περιβάλλον ιδιαίτερα όσον αφορά: 

• την πιθανότητα, τη διάρκεια, τη συχνότητα και την 
αναστρεψιμότητα των επιπτώσεων, 

• το σωρευτικό χαρακτήρα των επιπτώσεων, 

• το διασυνοριακό χαρακτήρα των επιπτώσεων, 

• τους κινδύνους για την ανθρώπινη υγεία ή το περιβάλ¬ 
λον (π.χ. λόγω ατυχημάτων), 

• το μέγεθος και την έκταση στο χώρο των επιπτώσεων 
(γεωγραφική περιοχή και μέγεθος πληθυσμού που ενδέ¬ 
χεται να θιγούν), 

• τις επιπτώσεις σε περιοχές ή τοπία τα οποία απολαύ¬ 
ουν αναγνωρισμένου καθεστώτος προστασίας σε εθνικό, 
κοινοτικό ή διεθνές επίπεδο, 

και εκτιμάται η ενδεχόμενη σημαντικότητά των επιπτώ¬ 
σεων αυτών. 

Ε. ΠΑΡΑΡΤΗΜΑΤΑ 

• Χάρτες - Σχέδια κατάλληλης κλίμακας, κατά την κρίση 
του μελετητή, ανάλογα με την χωρική διάσταση του σχε¬ 
δίου ή προγράμματος. 

Το σύνολο του φακέλου και των χαρτών - σχεδίων πα- 
ραδίδονται και σε ηλεκτρονική μορφή. 

Άρθρο 12 

Καταργούμενες διατάξεις 

Κάθε διάταξη που αντίκειται στις διατάξεις της παρούσας 
απόφασης ή ανάγεται σε θέματα που ρυθμίζονται από 
αυτήν, καταργείται. 

Άρθρο 13 
Έναρξη ισχύος 

Με την επιφύλαξη του άρθρου 10 η ισχύς της παρούσας 
απόφασης αρχίζει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘΑΝ. ΝΑΚΟΣ Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

( 2 ) 

Χορήγηση άδειας άσκησης επαγγέλματος Κοινωνικού Λει¬ 
τουργού στην Ζιούτου - Γυφτάκη Ευαγγελία του Γε¬ 
ωργίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 7280/7.7.2006 απόφαση του Νομάρ¬ 
χη Αθηνών χορηγείται στη Ζιούτου - Γυφτάκη Ευαγγελία 
του Γεωργίου άδεια άσκησης επαγγέλματος Κοινωνικού 
Λειτουργού. 

Καλλιθέα, 7 Ιουλίου 2006 
Ο Νομάρχης κ.α.α. 

ΛΕΩΝΙΔΑΣ ΑΝΩΜΕΡΙΤΗΣ 

